ก่อนเป็นประจำเดือนจะมีอาการปวดท้องน้อยด้านขวาค่ะ ไม่ทราบว่าเป็นเพราะสาเหตุอะไร เป็นมา 2 เดือนแล้วค่ะ พอประจำเดือนหาย อาการปวดก็หายไปด้วยค่ะ ตอนนี้อายุ 32 ปีค่ะ แบบนี้อันตรายไหมคะ
สวัสดีค่ะอาการปวดท้องน้อยด้านขวา อาจจะเกิดมาจาก กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง ไส้ติ่งอักเสบ จะปวดมากที่ท้องขวาล่าง คลื่นไส้ อาเจียน กินได้น้อย ถ้าปวดมากแล้วอาการมักไม่หายไป คือไม่เป็นๆหายๆ ลำไส้อักเสบ ทำให้ปวดท้องบิด ถ่ายเหลว หรือเป็นกระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่นได้ถ้าปวดสัมพันธ์กับรอบเดือน ก็อาจจะเป็นเรื่องปวดประจำเดือนที่เกิดได้ตามปกติการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดได้ควรไปพบแพทย์ถ้าพักหรือกินยาแก้ปวดแล้วไม่ทุเลา ปวดมากจนทำกิจวัตรต่างๆไม่ได้ตามปกติ มีเลือดออกผิดปกติทางช่องคลอด ปัสสาวะแสบขัด มีไข้ร่วมด้วย